Мұхтар Қапашұлы Алтынбаев
Мұхтар Қапашұлы Алтынбаев (10 желтоқсан, 1945, Қарағанды) — Қазақстан Республикасы Парламенті Сенатының депутаты, армия генералы. Қысқаша өмірбаяны 1945 ж. 10 желтоқсанда Қарағанды қаласында туған. Қазақ. 1977 ж. — Армавир жоғары әскери ұшқыштар ӘШҚ училищесін бітірді. 1985 ж. — Кеңестер Одағының Маршалы Г.К. Жуков атындағы ӘШҚ Әскери командалық академиясын бітірді. Саяси ғылымдарының кандидаты. Еңбек жолын Қарағанды қаласының шахталарында бастады. 1962 ж. қыркүйегінен 1966 ж. қазанына дейін жұмысшы, шахта қазушысы. 1964 ж. өндіріс пен оқудан қол үзбестен ұшқыштар даярлау жөніндегі Қарағанды авиациялық орталығын бітірді. 1965 жылдың желтоқсанынан ААФЖЕҚ Кинель-Черкасск авиациялық оқу-жаттығу орталығының курсант-ұшқышы. Әскери қызметке қабылданғаннан кейін әр түрлі жауапты басшылық лауазымдарда қызмет атқарды. 1972—1975 жж. — авиациялық буынның командирі, авиациялық эскадрилья командирі, истребитель авиациясы полкі командирінің ұшу дайындығы жөніндегі орынбасары.
1972—1975 жж. — авиациялық буынның командирі, авиациялық эскадрилья командирі, истребитель авиациясы полкі командирінің ұшу дайындығы жөніндегі орынбасары. 1979 ж. желтоқсанында Уральск әскери округінің истребитель авиациясы полкінің командирі болады. М.Алтынбаевтың қолбасшылығы кезеңінде полкте бір де бір оқыс ұшу оқиғалары болған жоқ және еліміздің Әуе шабуылына қарсы қорғаныс әскерлері арасындағы ең үздігі атанды. 1982 ж. тамызынан — Кеңестер Одағының Маршалы Г.К. Жуков атындағы ӘШҚ Әскери командалық академиясының тыңдаушысы. 1985—1988 жж. — дивизия командирінің орынбасары, Түркістан әскери округінің әуе шабуылына қарсы қорғаныс дивизиясының командирі. 1992 ж. ақпанында Түркістан әскери округінің әуе шабуылына қарсы қорғаныс корпусының командирі болып тағайындалды. Қазақстан Республикасы тәуелсіздік алғаннан кейін Мұхтар Қапашұлы өз Отанына оралады және Қазақстан Республикасының Президенті Н.Ә.
Қазақстан Республикасы тәуелсіздік алғаннан кейін Мұхтар Қапашұлы өз Отанына оралады және Қазақстан Республикасының Президенті Н.Ә. Назарбаевтың Жарлығына сәйкес құрылған егеменді мемлекеттің Қарулы Күштерінің қалыптасуына белсене қатысады. 1992 ж. мамырында ӘШҚ әскерлерінің қолбасшысы — Қазақстан Республикасы Қорғаныс министрінің орынбасары болып тағайындалды. 1993 ж. қарашасынан Әскери-әуе күштерінің қолбасшысы — Қазақстан Республикасы Қорғаныс министрінің орынбасары. 1994 ж. қыркүйегінен ҚР әскери-әуе күштерінің қолбасшысы. 1996 ж. қазанынан — Қазақстан Республикасының Қорғаныс министрі. 2000 ж. наурызынан — Қазақстан Республикасы Әуе қорғанысы күштерінің қолбасшысы. 2001 ж. желтоқсанында Қазақстан Республикасының Қорғаныс министрі болып тағайындалды. 2007 ж. қаңтар-2010 ж. 11 наурыз аралығында — Штаб бастықтары комитетінің төрағасы — Қазақстан Республикасы Қорғаныс министрінің бірінші орынбасары. 2010 ж. 8 сәуірден - Қазақстан Республикасы Парламенті Сенатының депутаты. Орденмен және көптеген медальдармен марапатталған. Ұшқыш-мерген.
2010 ж. 8 сәуірден - Қазақстан Республикасы Парламенті Сенатының депутаты. Орденмен және көптеген медальдармен марапатталған. Ұшқыш-мерген. Жетілдірілген соңғы МиГ және Су тектес истребительдердің қазіргі заманғы барлық түрлерін шектеусіз басқаруға рұқсаты бар. АҚШ авиациялық базаларының бірінде атақты америка F-16 жойғыш ұшағымен ұшу өнерін көрсеткен жаңа тәуелсіз мемлекеттердің тұңғыш ұшқышы болып табылады. Осыған орай америка мамандары М.Алтынбаевтың кәсіби шеберлігіне жоғары баға берді. Қазақстан Республикасы Президентінің 2006 ж. мамырдың 6-ында № 112 Жарлығымен «Халық қаһарманы» атағы берілді және «Халық Қаһарманы» Алтын жұлдызы мен «Отан» ордені табыс етілді. Әскери атағы - армия генералы. Әскери ұшқыш-мерген. Үйленген. Жұбайы — Алтынбаева Гүлбану Рахымбайқызы. Ұлы — Мүслім Мұхтарұлы Алтынбаев, әскери қызметші.
Әскери атағы - армия генералы. Әскери ұшқыш-мерген. Үйленген. Жұбайы — Алтынбаева Гүлбану Рахымбайқызы. Ұлы — Мүслім Мұхтарұлы Алтынбаев, әскери қызметші. Қазақстан әскерилері Қазақстан саясаткерлері Қазақстан ұшқыштары Қазақстан қорғаныс министрлері Қазақстан армия генералдары Қарағандының құрметті азаматтары Қазақстан Парламенті Сенатының депутаттары Барыс орденінің иегерлері Жауынгерлік достастықты нығайтқаны үшін медалінің иегерлері Қазақстан Республикасының Қарулы Күштеріне 20 жыл медалінің иегерлері КСРО Қарулы күштеріндегі Отан үшін қызмет орденінің иегерлері КСРО Қарулы күштері ардагерлері медалінің иегерлері Қалтқысыз қызметі үшін медалінің иегерлері Қарағанды облысының құрметті азаматтары